ආසියානු සත් සාමාජික රගර් තරගමාලා ත්‍රිත්වයේ පළමු තරගාවලිය වූ බෝර්නියෝ සෙවන්ස් තරගාවලියේ පළඟ ශූරතාවත්, දෙවැනි තරගාවලිය වූ ෂැංහායි සෙවන්ස් තරගාවලියේ බඳුන ශූරතාවත්, තෙවැනි තරගාවලිය වන මුම්බායි සෙවන්ස් තරගාවලියේ පළඟ ශූරතාවත් දිනූ ශ්‍රී ලංකා කණ්ඩායම මේ වනවිට ආසියානු සත් සාමාජික රගර් තරගබිමේ පෙරළිකාර කණ්ඩායමක් බවට පත්වී සිටියි.කෙසේවෙතත් මෙවර සිංගප්පූරු තරගාවලියට චීන තායිපේ සහ එක්සත් අරාබී එමීර් රාජ්‍යය සහභාගි නොවන බවත්, ඒ වෙනුවට ඉන්දුනීසියාව සහ ගුවාම් රාජ්‍යය සිංගප්පූරු තරගාවලියට එක්වනු ඇති බවත් එච්‍‍.එස්.බී.සී. ආසියානු සත් සාමාජික රගර් තරගාමාලා මෙහෙයුම් අධ්‍යක්ෂ ෂෝන් මුවර් ප්‍රකාශ කළේය.